लिंगायत के बाद वोक्कालिगा कर्नाटक का दूसरा सबसे बड़ा समुदाय है जो इनके राजनीतिक महत्व को दर्शाता है। वोक्कालिगा प्रमुख रूप से कृषि समुदाय है जो सिद्धारमैया के शासन के तहत लोकवादी और भयावह नीतियों का शिकार हुए हैं। सिद्धारमैया की विनाशकारी आर्थिक नीतियां राज्य भर में खासकर पुराने मैसूर क्षेत्र में कृषि संकट का कारण बन गयीं थीं। इस क्षेत्र में गंभीर सूखे ने वोक्कालिगा समुदाय की मुश्किलों को और बढ़ा दिया था, यही नहीं सिद्धारमैया सरकार ने मदद करने से भी इंकार कर दिया था। वोक्कालिगा किसान अपने प्राथमिक व्यवसाय से अपनी रोजमर्रा के जीवन के लिए धन अर्जित कर पाने में भी असमर्थ होने लगे थे जिस कारण वोक्कालिगा समुदाय के युवाओं को मजबूरन बैंगलोर में स्थानांतरित होना पड़ा था। बैंगलोर में किसानों को मजबूरन अपनी आजीविका चलाने के लिए कैब ड्राइवर और बार वेटर्स के रूप में काम करना पड़ा। वोक्कालिगा समुदाय के 20-35 वर्ष के युवा सिद्धारमैया सरकार से नाराज थे।